নামি ডিন
সমগ্র খেলোয়াড়ী জীবনে ১৭টি টেস্টে অংশগ্রহণ করতে পেরেছেন নামি ডিন। সবগুলো টেস্টই ইংল্যান্ড দলের বিপক্ষে খেলেছেন। তন্মধ্যে, ১২ টেস্টে দক্ষিণ আফ্রিকা দলের অধিনায়কের দায়িত্বে ছিলেন তিনি। ১৪ জুন, ১৯২৪ তারিখে টেস্ট ক্রিকেটে অভিষেক ঘটে তাঁর।
হুবার্ট ডগার্ট
ক্রিকেট, ফুটবল, র‌্যাকেট, স্কোয়াশ ও রাগবি ফাইভ - এ পাঁচটি ভিন্ন ক্রীড়ায় কেমব্রিজ ব্লু লাভ করেন তিনি। তন্মধ্যে, চারটিতে অধিনায়কত্ব করেন। সফলতম শৌখিন ক্রিকেটার হিসেবে কেমব্রিজ বিশ্ববিদ্যালয় ও সাসেক্সের পক্ষে খেলেছিলেন। ১৯৫৪ সালে সাসেক্সের অধিনায়কের দায়িত্বে ছিলেন হুবার্ট ডগার্ট। ১৯৪৮ সালে কেমব্রিজ বিশ্ববিদ্যালয়ের পক্ষে অভিষেক ঘটে তাঁর। অভিষেক খেলাতেই ল্যাঙ্কাশায়ারের বিপক্ষে অপরাজিত ২১৫ রান তুলেন। অদ্যাবধি তাঁর এ সংগ্রহটি ইংরেজ ক্রিকেটে অভিষিক্ত হওয়া খেলোয়াড়দের মধ্যে সর্বোচ্চ হিসেবে স্বীকৃত।